On siunattua olla kanssasi Sanaa naisilta -ohjelman parissa.
Olen Aulikki Hartikainen-Piipponen.
Kutsun sinut muuttamaan maailmaa rukouksen kautta.
Luukas 11:1 sanoo: -
Kun Jeesus vetäytyi rukoilemaan, yksin hiljaisuuteen tai kansan parissa,-
tapahtui aina suuria asioita!
Opetuslapset pyysivät kertomaan salaisuuden rukouksen voimasta.
Etenkin tänä aikana, kun näemme -
Suomen kansan keskellä, kuinka Matteus 24:12 on totta.
"Ja sentähden, että laittomuus pääsee valtaan, -
kylmenee useimpien rakkaus."
Laittomuus on lisääntynyt Suomen kansan keskellä.
Room.13:3 sanoo "Sillä hallitusmiehet eivät ole niiden pelkona, -
jotka tekevät hyvää, vaan niiden, jotka tekevät pahaa"
Tänään tämä Jumalan sananpaikka ei enää päde, vaan asiat ovat -
menneet päälaelleen eli ne jotka tekevät hyvää, -
joutuvat jopa virkavallan kohteeksi.
Sen takia kristikansana meidän tulee tiivistää joukkomme.
Rukous oli Jeesuksen voimallisen palvelutyön ja -
henkilökohtaisen siunauksen avain. Sitä se on myös meille kristityille!
Raamattua selatessamme huomaamme, miten Jumala -
hallitsee maailmaa palvelijainsa rukousten kautta.
Rukous on voima, jolla vihollinen voitetaan!
Saamme Jeesuksen veren kautta julistaa: -
Suomi kuuluu Jeesukselle! Pese Jeesus verelläsi tämä maa!
Rukouksen voiman sai kokea Raamatussa Ester, Daniel, -
Joosua, Mooses ja monet Jumalan palvelijat.
Jeesus antoi meille vahvan mallin siitä, -
mitä tarkoittaa rukoilla jokaisen tilanteen puolesta, -
kun on isompia asioita.
Haluan tuoda teille yhden rukouksen, mitä kautta voimme -
saada voiton ja myös vahvuuden kestää vaikeat elämäntilanteet.
Jeesus antoi tämän meille rukouksessa.
Luukkaan evankeliumi 22:39-43
"Ja hän meni ulos ja lähti tapansa mukaan Öljymäelle, -
ja hänen opetuslapsensa seurasivat häntä.
Ja tultuaan siihen paikkaan hän sanoi heille: -
"Rukoilkaa, ettette joutuisi kiusaukseen".
Ja hän vetäytyi heistä noin kivenheiton päähän, -
laskeutui polvilleen ja rukoili sanoen: -
"Isä, jos sinä tahdot, niin ota pois minulta tämä malja; -
älköön kuitenkaan tapahtuko minun tahtoni, vaan sinun".
Niin hänelle ilmestyi taivaasta enkeli, joka vahvisti häntä."
Jeesuksen voitto vihollisesta tapahtui Golgatan ristillä.
Mutta todellinen rukoustaistelu syntyi Getsemanen puutarhassa, -
jossa syntyi myös päätös ristin kohtaamisesta.
Hepr. 5:7 sanoo "Ja lihansa päivinä hän väkevällä huudolla ja kyynelillä -
uhrasi rukouksia ja anomuksia sille, joka voi hänet kuolemasta pelastaa; -
ja hänen rukouksensa kuultiin hänen jumalanpelkonsa tähden."
Rakkaat ystävät, Jeesus ei rukoillut -
vapautusta ristinkuolemasta Getsemanen puutarhassa, -
vaan Jeesus rukoili voimaa, ettei kuolisi jo siellä puutarhassa -
vihollisen valtavaan painostukseen.
Raamatussa kerrotaan miten Jeesus hikoili verta.
Hän ei hikoillut verta siksi, ettei olisi halunnut mennä ristille.
Jeesus hikoili verta, koska vihollinen yritti -
viedä Häneltä hengen jo siellä puutarhassa!
Mitä varten? Siksi, koska vihollisen viimeinen keino -
oli yrittää tappaa Jeesus, jotta ei tapahtuisi ristin valtavaa voittoa, -
minkä Jeesus on antanut ja antamassa.
Rakas ystävä, on nurinkurista ja uskonnollisen maailman valhetta, -
vihollisen valhetta, jos puhutaan Raamatun tekstiin nojautuen, että -
"Jeesus viimeiseen asti yritti estää ristinkuoleman!"
Rakas ystävä, jo ennen Jeesusta monet marttyyrit -
olivat valmiita antamaan henkensä uskon tähden.
Joten rakas ystävä, haluan murtaa tämän perkeleellisen vallan, -
joka mitätöi Jeesuksen rakkauden meitä kohtaan, -
että Jeesus ei olisi halunnut mennä ristille. Ei!
Hän halusi, jotta saisi takaisin yhteyden Isän ja lasten välille.
Tiedämme, että rukouksen kautta, kun Jeesus oli Getsemanen puutarhassa, -
Hän pysyi uskollisena rukouksessa pahimmassakin paineessa, -
jolloin Jumala lähetti Jeesuksen luo enkelin vahvistamaan Häntä.
Haluan sanoa sinulle, että siellä on monia katsojia, -
jotka ovat olleet samassa tilanteessa.
Tiedätte, että joudutte kohtaamaan ristinkuoleman.
Se voi tarkoittaa läheisen kuolemaa, pitkän ihmissuhteen päättymistä, -
tai jotain traagista asiaa elämässäsi.
Tiedät, että se on sinun ristisi. Sinun tulee vaan kohdata se -
ja mennä läpi tämän kovan menetyksen, yhdessä Herran kanssa.
Tämän Jeesus opetti tässä Getsemanen puutarhan tilanteessa.
Rakas ystävä, mitä se menetys tarkottaa?
Menetys tarkottaa sitä, että sitä menetettyä ihmistä, -
tai menetettyä asiaa, emme voi saada takaisin.
Meistä jokainen on niitä käynyt läpi.
Menetykset joko muuttavat meidät tai tuhoavat meidät, -
mutta koskaan emme jää ennalleen niiden jälkeen.
Rakas ystävä, menetykset ovat välttämättömiä meidän elämässämme!
Jos aiomme muuttua niiksi miehiksi ja naisiksi, -
jotka Jumala on kutsunut meitä olemaan, -
niin kuin Efesolaiskirje 5:2 sanoo: -
"ja vaeltakaa rakkaudessa, niinkuin Kristuskin rakasti teitä -
ja antoi itsensä meidän edestämme lahjaksi ja uhriksi, -
Jumalalle "suloiseksi tuoksuksi".
Menetyksen keskellä me juuri opimme sen, -
mitä on löytää läheinen rakkaussuhde Jeesukseen, -
Taivaalliseen Isään ja Pyhään Henkeen, neuvonantajaamme.
Siellä koemme taivaallisen lohdutuksen, -
opimme rukoilemaan ja seurustele- maan Isän kanssa syvällisesti, -
että meillä on myötätunto maailman ihmisiä kohtaan.
Rakas ystävä, mitä tarkoittaa murehtiminen?
Tiedämme, että menetykseen liittyy syvä suru ja murehtiminen.
Oikea murehtiminen ei ole vain irtipäästämistä, -
vaan sitä, että me annamme surun siunata meitä Jobin tavoin.
Silloin rakas ystävä, menetykset, mitä sinä olet kokenut -
ja minä täällä kuvaruudun toisella puolella, -
laajentavat sieluamme Jumalan puoleen, -
täyttymään Jumalan Pyhän Hengen ylösnousemusvoimalla, -
vastaanottamaan se Jobin siunaus, minkä Job otti surunsa keskellä.
Me tunnemme millainen on Suomen tilanne.
Oletko samaa mieltä, että jotenkin Suomesta, -
meidän kulttuurista on hävinnyt kyky surra?
Ei ole aikaa surra asioita. On helpompi paeta.
Kieltää surut ja menetykset, ja se oravanpyörä pyörii 24/7, -
mutta rakas ystävä, tämä on täysin Raamatun vastaista!
Se, että kiellämme menetyksemme, kiellämme surumme, -
tarkoittaa, että kiellämme ihmisyyden!
Koska jokainen meistä joutuu kokemaan elämässään -
menetyksiä, vihollisen hyökkäyksiä, monia asioita, -
mutta ne ovat ne Jumalan kätköpaikat, joista löydämme -
erityiseen rakkaussuhteeseen Kristukseen.
Niin kuin Matt. 16:24 sanoo "Silloin Jeesus sanoi opetuslapsillensa: -
"Jos joku tahtoo minun perässäni kulkea, hän kieltäköön itsensä -
ja ottakoon ristinsä ja seuratkoon minua."
Näissä menetyksen kouluissa opimme rukoilemaan Jeesuksen tavoin, -
mutta opimme myös kantamaan ristimme.
Mitä tarkoittaa ristin kantaminen?
Sitä, että kun Jumalan tahto ja sinun tahtosi kohtaavat, -
siinä risteyskohdassa olet oppinut valitsemaan Jumalan tahdon!
Kun Jumalan tahto tai läheisesi tahto kohtaavat, -
näissäkin tilanteissa valitset Jumalan tahdon!
Vihollinen ei voi sinulle mitään, silloin kun lihasi on ristillä.
Se ei saa sinusta enää minkäänlaista otetta.
Uskallan väittää, että suurin ongelma elämässämme -
ei ole vihollinen, eikä toiset ihmiset, vaan se olemme me itse!
Meidän lihamme on kaikista suurin ongelma!
Johannes 12:24 sanoo "Totisesti, totisesti minä sanon teille: -
jos ei nisun jyvä putoa maahan ja kuole, niin se jää yksin; -
mutta jos se kuolee, niin se tuottaa paljon hedelmää."
Kun viljaa kylvetään, se viljan jyvä menee sinne maahan -
ja sen siemenen kuoren on mentävä rikki.
Samalla tavalla, rakas ystävä, lihamme kuoren tulee mennä rikki, -
jotta Jeesuksen ylösnousemusvoima voisi tulla meistä ulos.
Jumala haluaa, että meistä tulisi hengellisesti kypsiä.
Se tarkoittaa silloin hyvin kivuliasta matkaa, -
jossa joudumme kohtaamaan monia STOP-merkkejä.
Näissä hetkissä Jumala pysäyttää meidät ja aloittaa syvän muutostyön, -
jos me suostumme antautumaan.
Tiedämme, että matka Jumalan kanssa on välillä pitkä.
Se on hidas ja vaatii kärsivällisyyttä, -
mutta meistä kehittyy Jumalan väkeviä työkaluja.
Se tarkoittaa, että olemme halukkaita ja valmiita antamaan -
Jumalan johdattaa meitä sinne, minne Hän haluaa meitä viedä.
Jos haluamme palvella Jumalaa, niin tiedämme, -
että todellinen ylösnousemus voi tulla vain kuoleman kautta.
Todellisen kuoleman kautta.
Menetyksetkin ovat elämässämme todellisia.
Liian moni meistä rukoilee silloin kun on jo liian myöhäistä.
Raamatussa, Kolossalaiskirje 4:2 sanotaan: -
"Olkaa kestäväiset rukouksessa ja siinä kiittäen valvokaa."
Opetuslapset menettivät tärkeän opetuksen, -
Kristuksen kanssa ollessaan.
Juuri silloin, kun heidän olisi tullut nähdä Kristuksen rukouksen, -
mitä tarkoitti, kun Jeesus periksi- antamatta rukoili kovissa tuskissa.
Siellä rukouksen keskellä Jeesus sai voiton -
ja enkeli tuli vahvistamaan Häntä, jotta Hän pystyisi menemään läpi ristintien.
Tämän opetuksen Jeesus oli halunnut näyttää, mutta opetuslapset nukkuivat.
Raamatusta luemme, että alkuseurakunnan aikana -
opetuslapset kokoontuivat rukoilemaan -
ja he rukoilivat 10 päivää ennen helluntaita.
He saarnasivat korkeintaan muutaman tunnin ja 3000 ihmistä pelastui!
Nykyisin on hyvä jos me ollaan rukouksessa muutama tunti.
Pidämme pitkiä rukouskokouksia ja iloitsemme, -
jos muutama ihminen pelastuu. Ymmärrätkö mitä tarkoitan?
Jeesus näki tärkeänä antaa opetuslapsilleen -
mallin siitä, mitä tarkoittaa rukoilla.
Siinä on myös meille jokaiselle viesti, -
että meidän tulisi keskittyä entistä enemmän rukoukseen.
Olla rukouksen alttareita ja antaa itsemme -
eläväksi uhriksi Taivaalliselle Isälle.
Siihen, rakas ystävä, kutsun tämän ohjelman kautta!
Ole runsaasti siunattu!
Tekstitys: Sinikka Martikkala